Simboi de la Lombardia

La Region Lombardia, a norma del sò Statut, la gh'ha 'me simboi la bandera, el stemma, el gonfalon e la festa.

## Bandera
Offizialment, fina al 29 de gener 2019, la gh'è minga ona bandera, anca se a l'era doperaa *[[de facto]]* el stemma adattaa, anca offizialment e in di edifizi publegh.

Gh'hinn staa di propost per doperà la bandera milanesa e anca di idej per giontàggh insemma la roeusa camuna.

Inscambi, on studi del 2007 de l'IReR (*Instituu Regional de Ricerca de la Lombardia*) in su l'araldega lombarda l'è rivaa a la conclusion de doperà el Ducal di Vescont, cond anca on sbozz de ona version moderna de la bandera, disegnada del March Foppol.

El 29 de gener del 2019 (minga senza ona quai polemega denter e foera del Pirellon) l'è staa scernuu come bandera offiziala el stemma regional, insema a ona fassa istituzionala per ol president del Consili e de la Giunta regional (verda, con sora la roeusa camuna) e anca on distintiv per i consiliee (semper con la roeusa camuna). L'è stada aprovada anca ona mozion per spantegala in tutt el territori regional e on'oltra che la impegna la giunta a individuà e recognoss i simboi storegh lombard.

### Storegh
#### La Liga Lombarda

I soldaa de la Liga Lombarda i eren reunii sotta la bandera  de Milan, che l'era in del Carrocc de Milan, e l'è entraa in di stemma di on fracch de cità de la Liga, e anca in quell de Lissandria, fondada da la Lega.

#### El Ducaa de Milan
##### I Vescont
A l'inizi i Vescont doperaven la Cros Rossa de la Liga, ma sotta el regn del Gian Galeazz Vescont han poduu doperà, con l'autorizzazion de l'Imperator, anca l'aquila imperiala, che l'è stada giontada in del stemma e in de la bandera. Semper sotta el Gian Galeazz, l'era dovraa anca el lili de Franza, per el so matrimoni con la Isabella de Valois.

Però, tecnicament, la bandera  de la Liga Lombarda l'è restada offizial finna al 1797.

##### La Republega Ambrosiana
In di agn de l'Aurea Republega Ambrosiana (1447-1450), gh'è stada ona bandera noeuva, cont la Cros de San Giorg e on stemma de Sant Ambroeus, primm vescov de Milan elegiuu di sgent.

##### I Sforza
Sotta i Sforza, la bandera l'è rimanuda quella di Vescont. Di cambiament gh'hinn staa sotta el governà franzes, indoa che el stemma frances a l'era mituu al post de quell imperial.

Inveci, sotta el governà austriegh, la bandera di Asburgh a l'era doperada despess insemma a quella de Milan.


Flag_Of_French_Milan.png|La bandera francesa
Flag of the Duchy of Milan (1765-1796).gif|La bandera di Asburgh


##### I Gonzaga (Mantoa)
La bandera  dei Gonzaga de Mantoa l'è semper stada ona cros rossa e con l'aquila in di quatter lat.

#### El Lombard-Veneto
La bandera  del Regn Lombard-Veneto l'eva verda, cont el stemma austregh in negher.

Inveci, in del stemma, gh'è el stemma del Austria e in del scud i stemma de Milan e de Venezia.

#### Regn d'Italia
Anca se i region in del ordinament del Regn d'Italia gh'eren minga e gh'iva domà la fonzion de *circoscrizion de decentrament statistegh-amministrativ*, in del 1910 l'è stada avanzada on'ipotesi per dagh di stemma. Per la Lombardia l'è staa scernuu el Bisson viscontee, proposta portada anmò del storegh Giuseppe Gerola in del 1927.

## Stemma

El stemma lombard d'incoeu l'è la roeusa camuna d'argent, vun di graffit de la Val Camonega, disegnaa dal Bob Noorda, metuuda denter a on verd, che 'l representa la Pianura Padana.


File:Camunian rose geometry.svg


## Vos corelaa
*Bandera de Mantoa
*Bandera del Nord Italia

## Ligamm de foeura
* ''Simboli e ricorrenze istituzionali - Regione Lombardia''

## Riferiment